text: Spritbilist: Politiet nappede hans bil
  10 juli 2014 kl. 05.28
  En 24-årig mand fra Haderslev har fået sin bil beslaglagt, fordi han fik målt en promille på over 2.0.
  Efter 1. juli i år har politiet fået mulighed for at beslaglægge køretøjet allerede første gang, en fører tages med en promille af den størrelse.
  Og det har politiet benyttet sig af:
  En 24-årig bilist fra Haderslev blev stoppet, og en alkometertest viste, at hans promille var over 2.0.
  Politiet tog derefter mandens kørekort og beslaglagde hans bil.
  